Concatenatie - Nederlands - Spaans Vertaling en Voorbeelden
Je was op zoek naar: concatenatie (Nederlands - Spaans)
opciÃƒÆ’Ã‚Â³n 4 (Spaans>Engels)donde andas vos (Spaans>Engels)lead in order to serve, not in order to rule (Engels>Latijn)kamusta ang araw mo luke (Tagalog>Spaans)sheep shagger (Engels>Wels)seashore (Engels>Tagalog)tradidi vobis quod et accepi (Latijn>Italiaans)i will use my last breath to say i love you (Engels>Hindi)variations (Engels>Pools)hidden to bisaya (Tagalog>Engels)jämföra (Zweeds>Duits)mencetak (Indonesisch>Japans)avant (Frans>Russisch)kohier artikel (Nederlands>Frans)mai kullu se hu (Hindi>Engels)voce ja jantou (Portugees>Engels)scenaries in barbie cartoon is beautiful (Engels>Hindi)terhadap (Maleis>Chinees (Vereenvoudigd))realce (Spaans>Engels)हिंदी bf दिखाइए चbf****coe (Hindi>Engels)don't let me down (Engels>Hindi)diuresis (Engels>Portugees)motorola (Koreaans>Engels)externas (Spaans>Catalaans) 🌿 Tuinmaak in Suid Afrika: Kaktus- en Vetplantversorging
Kaktus- en Vetplantversorging
Al kom vetplante oorspronklik uit dorre streke en gedy oor die algemeen in arm grond, is dit nie te sê dat hulle nie water of voeding moet kry nie. Vetplante is elke tuinier se droom. Elke verskillende plant bied iets besonders: Aan die persoon wat nog moet leer om plante aan die lewe te hou, tot die huiseienaar­ wat water wil bespaar!
Hoe dikwels moet hulle water kry?
Daar is nie ’n antwoord wat in alle gevalle geld nie. Daar is ’n direkte verband tussen water, lig, temperatuur, grondtoestande en vogtigheid. Hoe sterker die lig, hoër die temperatuur en minder die vogtigheid, hoe meer dikwels is water nodig. Die meeste kaktusse en vetplante het ’n aktiewe groeiperiode vir omtrent ’n 1/3 van die jaar. Tydens dié aktiewe periode kan gereeld natgegooi word en moet misstof toegedien word. Die aktiefste tyd vir die meeste kaktusse is in die lente en vroeg-somer.
Wanneer dié periode verby gaan, moet water minder gereeld gegee word soos die winter nader kom. Hulle het baie min water in die koue maande nodig. ’n Goeie natmaak een keer per week in warm weer en een keer per maand in die rusperiode is ’n goeie wegspringplek soos u u plant se behoeftes leer ken. ’n Ander benadering is om dit deeglik nat te maak wanneer die grond heeltemal droog is. As u twyfel, moenie water gee nie.
Hoe dikwels moet hulle voeding kry?
Te veel misstof kan slegter wees as glad geen misstof nie. Gebruik ’n misstof wat ’n lae stikstofinhoud het teen omtrent ½ tot ¼ van die aanbevole toediening.
Wat is die beste grond vir kaktusse en ander vetplante?
Die meeste potplantgrondmengsels wat in die handel beskikbaar is, is te ryk aan vars organiese materie vir dié plante. Die belangrikste faktor by die kies van ’n plantmedium is dat dit voedingstowwe, water en lug na die wortels moet deurlaat en poreus genoeg is om water te laat dreineer. Baie kaktuskwekers gebruik ’n vermenging van ’n lae veenplantmengsel en puimsteen (50/50). Sand, klein klippies en vermikuliet word ook deur baie suksesvolle kwekers bygevoeg. Eksperimenteer met verskillende kombinasies om die regte kombinasie vir u toestande te verkry. ’n Bolaag van fyngemaakte graniet of fyngruis lyk goed en hou ook voordele in. Dit keer dat die bogrond vinniger as die res van die grond in die pot uitdroog, hou die basis van die plant droog en help met die egalige verspreiding van water.
Direkte son en lig is nie dieselfde nie!
Vetplante het lig nodig, maar hulle groei beter as hulle nie in die middagson bak nie. In die natuur sal u jong plante aantref onder ’n bos, boom of iets anders wat gefilterde lig deurlaat. As nuwe groei aan u plant bleekgroen en ekstra lank is, het dit meer lig nodig. As die kant van u plant wat na die ligbron wys, geel, bruin, rooi of ingekeep is, kry dit te veel lig.
Vetplante hou nie van dooie lug nie. Voorsien goeie lugsirkulasie vir u plante.
Posted by Maree Clarkson at 04:11
Labels: kaktus, kaktus en vetplantversorging, vetplant
Skep 'n water-vriendelike tuin